РЕШЕНИЕ ЗА ИЗПЪЛНЕНИЕ НА КОМИСИЯТА
от 26 ноември 2014 година
за изменение на Решение за изпълнение 2013/747/ЕС, Евратом за разрешаване на Обединеното кралство да използва някои приблизителни разчети при изчисляването на базата за собствените ресурси от ДДС
(нотифицирано под номер С(2014) 8924)
(само текстът на английски език е автентичен)
(2014/843/ЕС, Евратом)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Договора за създаване на Европейската общност за атомна енергия,
като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
след консултации с Консултативния комитет по собствените ресурси,
като има предвид, че:
(1)
Съгласно член 371 от Директива 2006/112/ЕО на Съвета (2) Обединеното кралство може да продължи да освобождава от данък сделките, посочени в част Б от приложение Х към тази директива, ако е освобождавала тези сделки към 1 януари 1978 г. Тези сделки трябва да бъдат взети предвид при определянето на базата за собствените ресурси от ДДС.
(2)
В отговора си от 22 април 2014 г. на писмото на Комисията от 4 февруари 2014 г. относно опростяването на проверките на собствените ресурси от ДДС (3) Обединеното кралство поиска от Комисията разрешение да използва фиксирани проценти от междинната база при изчисляването на базата за собствените ресурси от ДДС за сделките, посочени в точки 7 и 9 от част Б от приложение X към Директива 2006/112/ЕО, за финансовите години от 2014 до 2020. Обединеното кралство доказа, че историческият процент е останал стабилен във времето. Поради това на Обединеното кралство следва да се разреши да изчислява базата за собствените ресурси от ДДС, като използва фиксирани проценти в съответствие с изпратеното от Комисията писмо.
(3)
От съображения за прозрачност и правна сигурност е подходящо прилагането на разрешението да се ограничи във времето.
(4)
Поради това е целесъобразно Решение за изпълнение 2013/747/ЕС, Евратом на Комисията (4) да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Решение за изпълнение 2013/747/ЕС, Евратом се изменя, както следва:
1)
Член 1 се заменя със следния текст:
„Член 1
За целите на изчисляването на базата за собствените ресурси от ДДС от 1 януари до 31 декември 2013 г., на Обединеното кралство се разрешава да използва приблизителни разчети по отношение на следните категории сделки, посочени в част Б от приложение Х към Директива 2006/112/ЕО:
доставката на земя за строеж (точка 9).“
2)
След член 1 се вмъкват следните членове 1а и 1б:
„Член 1а
За целите на изчисляването на базата за собствените ресурси от ДДС от 1 януари 2014 г. до 31 декември 2020 г., на Обединеното кралство се разрешава да използва 0,01 % от междинната база за сделките, посочени в точка 7 (болници) от част Б от приложение X към Директива 2006/112/ЕО.
Член 1б
За целите на изчисляването на базата за собствените ресурси от ДДС от 1 януари 2014 г. до 31 декември 2020 г., на Обединеното кралство се разрешава да използва 0,004 % от междинната база за сделките, посочени в точка 9 (сгради и земя за строеж) от част Б от приложение X към Директива 2006/112/ЕО.“
3)
Член 2 се заличава.
Член 2
Адресат на настоящото решение е Обединеното кралство Великобритания и Северна Ирландия.
Съставено в Брюксел на 26 ноември 2014 година.